LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2007 M. SPALIO 8 D. ĮSAKYMO Nr. 3D-446 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PROFESINIO MOKYMO IR INFORMAVIMO VEIKLA“ PAGAL VEIKLOS SRITĮ „ASMENŲ, SUSIJUSIŲ SU ŽEMĖS IR MIŠKŲ ŪKIO VEIKLA, MOKYMAS IR INFORMAVIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2015 m. balandžio 8 d. Nr. 3D-264

Vilnius

P a k e i č i u Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisykles, patvirtintas Lietuvos Respublikos žemės ūkio ministro 2007 m. spalio 8 d. įsakymu Nr. 3D-446 „Dėl Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisyklių patvirtinimo“:

1.	Pakeičiu II skyrių ir jį išdėstau taip:

„II. ŠIOSE TAISYKLĖSE VARTOJAMOS SĄVOKOS

Didžiausiasis įkainis – Tinkamų finansuoti išlaidų pagal Lietuvos kaimo plėtros 2007–2013 metų programos priemones didžiausiųjų įkainių nustatymo metodikoje, patvirtintoje Lietuvos Respublikos žemės ūkio ministro 2007 m. liepos 11 d. įsakymu Nr. 3D-330 „Dėl Tinkamų finansuoti išlaidų pagal Lietuvos kaimo plėtros 2007–2013 metų programos priemones didžiausiųjų įkainių nustatymo metodikos patvirtinimo“, nustatytas įkainis, pagal kurį apskaičiuojama didžiausia mokėtina paramos suma. Didžiausiasis įkainis nustatomas eurais be pridėtinės vertės mokesčio.

Projekto partneris (toliau – partneris) – juridinis asmuo, dalyvaujantis įgyvendinant ir (ar) finansuojant projektą ir siekiantis gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, pasidalysiantis su projekto vykdytoju šio projekto rezultatus pagal prieš projekto įgyvendinimą pareiškėjo ir jo partnerių pasirašytą jungtinės veiklos sutartį. Projekto rezultatai privalo likti Lietuvoje, net jei partneris yra užsienio valstybės juridinis asmuo.

Vienetinis galutinis naudos gavėjas – galutinis naudos gavėjas, dalyvaujantis keliuose profesinio mokymo ir (ar) informavimo renginiuose (mokymo kursuose, lauko dienose, seminaruose ir kt.), bet skaičiuojamas tik vieną kartą.

Žemės ir miškų ūkio veikla užsiimančių asmenų mokymas (toliau – mokymas) – žinių perdavimas ūkininkams, jų partneriams, ūkio darbuotojams ir kitiems fiziniams ar juridiniams asmenims, užsiimantiems žemės ir miškų ūkio veikla, ir jų įgūdžių lavinimas organizuojant mokymo kursus, seminarus, lauko dienas ir kt.

Žemės ir miškų ūkio veikla užsiimančių asmenų mokymo kursai (toliau – mokymo kursai) – žemės ir miškų ūkio veikla užsiimantiems asmenims mokymo institucijos organizuojami žemės ir miškų ūkio srities kursai pagal Studijų, mokymo programų ir kvalifikacijų registre įregistruotas formaliojo profesinio mokymo programas arba pagal neformaliojo žemdirbių tęstinio profesinio mokymo programas, patvirtintas vadovaujantis Žemdirbių, miško savininkų, vietos veiklos grupių narių, kitų kaimo gyventojų ir jų konsultantų neformaliojo tęstinio profesinio mokymo programų bendrųjų reikalavimų aprašu, arba pagal Privačių miškų savininkų švietimo, mokymo ir konsultavimo perspektyvinę programą.

Žemės ir miškų ūkio veikla užsiimančių asmenų mokymo programa (toliau – mokymo programa) – dokumentas, kuriame nuosekliai išdėstomi teoriniai ir praktiniai mokymo dalykai, reikalingi žemės ir miškų ūkio srities profesinėms žinioms įgyti.

Žemės ūkio ministerijos informacinė sistema (toliau – ŽŪMIS) – prie Lietuvos Respublikos žemės ūkio ministerijos reguliavimo srities priskirtų institucijų ir įstaigų teikiamų paslaugų informacinė sistema.

Kitos šiose Taisyklėse vartojamos sąvokos apibrėžtos Programoje, Programos administravimo taisyklėse.“

2. Pakeičiu 68 punktą ir jį išdėstau taip:

„68. Mokėjimo prašymo forma ir informacija apie pridedamus dokumentus pateikiama Agentūros interneto svetainėje www.nma.lt. Elektronine forma pildomas mokėjimo prašymas turi atitikti patvirtintą mokėjimo prašymo formą.“

3.	Pakeičiu 73 punktą ir jį išdėstau taip:

„73. Mokėjimo prašymai su priedais ir (arba) papildomi dokumentai gali būti pateikiami šiais būdais:

73.1. spausdintine (popieriuje pateikta) forma. Mokėjimo prašymas ir (arba) papildomi dokumentai turi būti pateikti paramos gavėjo asmeniškai arba per įgaliotą asmenį. Kitais būdais (pvz., paštu, faksu arba elektroniniu paštu) arba kitais adresais pateikti mokėjimo prašymai nebus priimami;

73.2. elektronine forma, naudojantis ŽŪMIS portalo internetine prieiga. Elektronine forma mokėjimo prašymai ir (arba) kiti dokumentai per įgaliotus asmenis nepriimami. Prie mokėjimo prašymo pridedami dokumentai turi būti elektroninės formos (jeigu pateiktas spausdintinis dokumentas, jis turi būti nuskenuotas ir pateiktas kartu su mokėjimo prašymu).“

4. Pakeičiu 74 punktą ir jį išdėstau taip:

„74. Turi būti pateikiamas vienas originalus mokėjimo prašymo egzempliorius bei kitų reikiamų dokumentų originalai arba kopijos, patvirtintos notaro parašu Lietuvos Respublikos notariato įstatymo nustatyta tvarka arba paramos gavėjo patvirtintos kopijos, kurias tvirtina ir Agentūros darbuotojas. Kai kopijas tvirtina Agentūros darbuotojai, pateikiami dokumentų originalai, kurie pažymėti atitinkamu spaudu, grąžinami paramos gavėjui, o pasiliekamos patvirtintos spaudu TIKRA kopijos, kiekvienas mokėjimo prašymo ir jo priedų lapas turi būti patvirtintas pareiškėjo parašu.“

5. Pakeičiu 92 punktą ir jį išdėstau taip:

„92. Paramos gavėjas kartu su galutiniu mokėjimo prašymu teikia Agentūrai projekto įgyvendinimo galutinę ataskaitą ir kitus Agentūros pareikalautus dokumentus. Projekto įgyvendinimo ataskaitos teikiamos Programos administravimo taisyklėse nustatyta tvarka, spausdintine (popieriuje teikiama) arba elektronine forma, naudojantis ŽŪMIS portalo internetine prieiga.“

Žemės ūkio ministrė	Virginija Baltraitienė